### Beslutning

Nora Krogh, Signe Knudsen, Magnus Holst, Filippa Schmidt og Berta Mathiesen kunne tiltræde indstillingen i overensstemmelse med Magistratens anbefaling.

George Jepsen tog forbehold.

Abelone Friis var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 1065, Etageboligbebyggelse på [adresse] 6, [adresse], samt Tillæg nr. 26 til Kommuneplan 2017.

### Resumé

Der er udarbejdet et forslag til Lokalplan nr. 1065, Etageboligbebyggelse på [adresse] 6, [adresse]. Lokalplanen er ikke i overensstemmelse med Kommuneplan 2017, og der er derfor samtidigt udarbejdet Tillæg nr. 26.

Grunden, der lokalplanlægges for, ligger som en del af det større bygningskompleks, der tidligere har huset Ingeniørhøjskolen.

Lokalplanområdet, der er ca. 2.175 m² stort, var ved planens udarbejdelse privatejet og beliggende i byzone.

Lokalplanen er udarbejdet på baggrund af et ønske fra en privat bygherre, der ønsker at opføre en bebyggelse i form af etageboliger, primært henvendt til studerende. Lokalplanen udlægger området til boligformål og giver mulighed for opførelse af en ny bebyggelse med varierende højder fra 3 til 7 etager og et samlet etageareal på maksimalt 5.650 m², svarende til en bebyggelsesprocent på 260.

Forslag til Lokalplan nr. 1065 har været fremlagt i offentlig høring i perioden fra den 11. oktober 2018 til den 6. december 2018. I høringsperioden kom der 7 høringssvar.

Teknik og Miljø foreslår, at høringssvaret ikke giver anledning til ændringer i planforslaget.

### Indstilling

At 1) forslag til lokalplan nr. 1065, Etageboligbebyggelse på [adresse] 6, [adresse] vedtages endeligt,

At 2) forslag til Tillæg nr. 26 til Kommuneplan 2017 vedtages endeligt,

At 3) forslag til miljørapport vedtages endeligt,

At 4) forslag til sammenfattende redegørelse om miljøvurdering vedtages endeligt (som den fremgår af bilag 5),

At 5) indsigelser besvares, som det fremgår af bilag 4.

### Sagens forløb

31-01-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-02-2019 Magistraten

Fremsendes til [adresse] med bemærkning, at Magistraten i mødet den 4. februar 2019 anbefaler, at byrådet tiltræder Magistratsafdelingen for Teknik og Miljøs indstilling af 25. januar 2019.

Einar Gregersen var forhindret i at deltage i sagens behandling.

 20-02-2019 [adresse]
Fremsendes til Teknisk Udvalg til behandling i henhold til beslutning i byrådets møde den 20. februar 2019.
 04-03-2019 Teknisk Udvalg

Nora Krogh, Signe Knudsen, Magnus Holst, Filippa Schmidt og Berta Mathiesen kunne tiltræde indstillingen i overensstemmelse med Magistratens anbefaling.

George Jepsen tog forbehold.

Abelone Friis var forhindret i at deltage i udvalgets behandling af sagen.